Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 493/12/5505	Liptovský Mikuláš, 25.10.2012
EEČ : 2-39-353-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stavbár
	Od 1. 3. 2012 do 30. 9. 2012, s výnimkou mesiaca máj 2012, kedy zaplatil na výživnom 100,- €, mesiaca jún 2012, kedy zaplatil na výživnom 250,- €, mesiaca XXXXX 2012, kedy zaplatil na výživnom 100,- € a mesiaca september 2012, kedy zaplatil na výživnom 200,- €, neplatil výživné na svoje maloleté deti XXXXX, nar. XXXXX XXXXX, nar. XXXXX a XXXXX nar. XXXXX, hoci bol riadne zamestnaný a mal pravidelný príjem a výška výživného mu bola určená rozsudkom Okresného súdu XXXXX sp. zn. XXXXX zo dňa XXXXX vo výške 55,- € na XXXXX XXXXX, XXXXX a tak za uvedené obdobie dlhoval XXXXX na výživnom 470,- €. 
lebo zanikla trestnosť činu
Odôvodnenie:
	Vyšetrovateľ Okresného riaditeľstva PZ, odboru kriminálnej polície v Liptovskom Mikuláši uznesením ORP-XXXXX začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zákona pre skutok uvedený vo výroku tohto uznesenia.
	Po skončení skráteného vyšetrovania mi vyšetrovateľ predložil spisový materiál s návrhom na zastavenie trestného stíhania, pretože zanikla trestnosť činu a obvinený dlžné výživné uhradil. 
	Preskúmaním vyšetrovacieho spisu a dôkazov, ktoré vyšetrovateľ zabezpečil v priebehu vyšetrovania som zistila nasledovný stav.
	Obvinený XXXXX neplatil výživné od 1. 3. 2012, pričom v mesiaci máj 2012 zaplatil 100,- €, v júni 2012 250,- €, v júli 2012 100,- €. Obvinený ku skutku, ktorý sa mu kladie za vinu uviedol, že je si vedomý vyživovacej povinnosť voči svojim deťom. Na deti prispieval nepravidelne a nie v plnej výške. Potvrdil, že zaslal v máji 2012 100,- €, v júni 2012 250,- €, v júli 2012 100,- € a v septembri 2012 200,- €. Spolu na 3 deti má platiť po 160,- €. V období, keď výživné neplatil, je zamestnaný a má pravidelný príjem.
	XXXXX uviedla, že obvinený jej výživné neplatil pravidelne a v plnej výške nie od marca 2012, ako uviedla v trestnom oznámení, ale od januára 2012 a teda za obdobie od januára 2012 do dnešného dňa mal obvinený uhradiť na výživnom 1.600,- €. Obvinený uhradil na výživnom v mesiaci máj 2012 100,- €, v mesiaci jún 2012 250,- €, v júli 2012 100,- €, v septembri 200,- €, 1. 10. 2012 470,- €, 12. 10. 2012 180,- € a 15. 10. 2012 300,05 €, čiže zaplatil celý dlh na výživnom od januára 2012 do dnešného dňa. V dôsledku neplatenia výživného deti núdzou netrpeli.
	Z rozsudku Okresného súdu XXXXX č. XXXXX vyplýva, že obvinený bol zaviazaný platiť na výživu na maloletú XXXXX € mesačne na každého a na maloletú XXXXX mesačne, vždy do 15. dňa toho ktorého mesiaca vopred, do rúk matky, počnúc od 1. 1. 2012.
	Prečinu zanedbania povinnej výživy podľa § 207 ods. 1, ods. 3 písm. b/ Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a čin spácha závažnejším spôsobom konania. 
	Závažnejším spôsobom konania podľa § 138 písm. j/ Tr. zákona sa rozumie páchanie trestného činu na viacerých osobách.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Obvinený tým, že výživné neplatil po dobu dlhšiu ako 3 mesiace, naplnil zákonné znaky skutkovej podstaty prečinu zanedbania povinnej výživy podľa § 207 ods. 1, ods. 3 písm. b/ Tr. zákona,  avšak dodatočne zaplatil celé dlžné výživné a neplatenie výživného nemalo na jeho deti trvalo nepriaznivé následky, bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka